《耆英会》
宋代·席汝言

壮岁尘埃禄事牵，老归重到旧林泉。
曾无勋业书青史，偶向康宁养老年。
自分杜门居陋巷，敢期序齿预公筵。
更惭形秽才凉薄，不称图真接钜贤。

作者简介：（1006—?）宋人，字君从。官终尚书司封郎中。神宗元丰五年，年七十七，与文彦博、富弼辈为洛阳耆英会，与彦博、程珦、司马旦等为同甲会，又与司马光兄弟、楚建中、王慎言诸人为真率会。